Ali Setan

Filem Ali Setan yang mula ditayangkan dipawagam pada 16 Februari 1985 merupakan filem romantik komedi arahan pengarah terkenal Jins Shamsuddin,
yang menggabungkan pelakon lelaki yang baru iaitu Azmil Mustapha dengan penyanyi popular Fauziah Ahmad Daud.

Sinopsis
Kisah mengenai kenakalan seorang pelajar universiti bernama Ali. Dia sering mengusik pelajar-pelajar lain dan kerap menjadikan Asmidar sebagai mangsanya. Namun perasaan Asmidar berubah menjadi cinta. Tipah sepupu Ali cuba merebut Ali dengan mengaku dinodai oleh Ali.

Pelakon

Pelakon utama
 Azmil Mustapha sebagai Ali
 Fauziah Ahmad Daud sebagai Asmidar

Pelakon pembantu
 Izi Yahya sebagai Jeff
 Liza Abdullah sebagai Aini
 Ebby Saiful sebagai Latiff
 Shah Rezza sebagai Jali
 Sheila Majid sebagai Tipah
 Jins Shamsuddin sebagai Tan Sri (bapa angkat Ali)
 Nena Ahmad sebagai Pensyarah adegan berbalas pantun katak di dalam dewan kuliah

Anugerah dan pencapaian
Kedua-dua pelakon utamanya telah meraih anugerah Pelakon Lelaki Terbaik dan Pelakon Wanita Terbaik pada Festival Filem Malaysia ke-6, 1986. Selain itu filem ini telah memenangi beberapa kategori lain seperti Penyunting Terbaik (Johari Ibrahim), Penataan Muzik Terbaik (Adnan Abu Hassan) dan Lagu Terbaik iaitu "Debu Di Hati" yang telah dicipta oleh Azmi Ab Rahman. Cerita ini disambung dengan filem Ali Setan 2. Filem ini mendapat kutipan sebanyak RM 990,852 (RM 0.99 Juta).. Pada waktu ditayangkan filem ini tidaklah begitu popular berbanding filem Adik Manja yang menjadi fenomena sewaktu ditayangkan dan mendapat kutipan jauh lebih tinggi dari Filem Ali Setan iaitu sebanyak RM 3.5 Juta. Tetapi TV swasta, TV3 sentiasa menayangkan filem Ali Setan setiap tahun menjadikan filem Ali Setan lebih popular di kaca tv..

Lain-lain 

Colorfilm Sydney (Australia) ... Pasca Penerbitan

Rujukan

Pautan luar
 

 Filem arahan Jins Shamsuddin
 Filem Malaysia tahun 1985
Filem bahasa Melayu